《杂咏三首 其二》
宋代·华镇

风过依稀听步虚，穿林度水得清都。地灵自有烟霞胜，岁久何清粉墨芜。

双鹤未归晴昼永，片山长在白云孤。无端堑断灵源地，王气宁知属后湖。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。